Maailma üks populaarsemaid, aromaatne ja puuviljane kuiv valge viinamarjasort.
Sauvignon Blanc’st valmistatud valge vein on värske puuviljasusega, mineraalne ja rohuse aroomiga. Tihti on aroomis nõgest ja rabarberit.
Uue Maailma Sauvignon Blanc meelitab oma karusmarjase nüansiga. Vana Maailma vaieldamatult kuulsaimad piirkonnad asuvad Loire’i orus – Sancerre ja Pouilly-Fumé, esimene neist alati värske ja mahlaselt puuviljane ning happeline, teine veidi täidlasem ja kerge suitsuse noodiga. Uue Maailma kuulsaim vein tuleb Uus-Meremaalt, mille Sauvignon Blanc’d on rohused ja värsked ning veidi magusa karusmarjase aroomi ja maitsega. Head on ka Lõuna-Aafrika Vabariigist pärinevad Sauvignon Blanc’d.
Veinid sobivad hästi grillitud mereandide ja kalast valmistatud eelroogadega ning on vääriliseks partneriks punasest kalast valmistatud eel- ja pearoogadele.